ตอนแรกมีอะไรกันโดยไม่ได้ป้องกันค่ะประมาณ 01.00น. แล้วก็กินยาคุมฉุกเฉินเม็ดแรกไปตอน 14.00น. แล้วก็ไปมีอะไรกันอีกทีประมาณ 16.00-17.00น. โดยการหลั่งในเลยครับ อยากทราบว่าต้องกินเม็ดหลังจากเม็ดแรก 12ชม. แล้วต้องกินแผงใหม่มั้ยครับหรือว่าไม่มีปัญหาอะไร
สวัสดีค่ะ หากมีเพศสัมพันธ์เวลา 1.00 น. แล้วได้ทานยาคุมฉุกเฉินเม็ดแรกไปในเวลา 14.00 น. ซึ่งเท่ากับทานยาหลังจากที่มีเพศสัมพันธ์ไปประมาณ 13 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 85%ส่วนการมีเพศสัมพันธ์อีกครั้งในเวลา 16.00-17.00 น. ซึ่งยังอยู่ในช่วงเวลาที่ยังไม่ถึงกำหนดทานยาคุมฉุกเฉินเม็ดที่ 2 จึงไม่จำเป็นต้องเริ่มทานยาคุมฉุกเฉินแผงใหม่ ให้ทานเม็ดที่ 2 ได้เลย โดยอาจทานไปเลยทันที หรือเลือกทานที่เวลา 02.00 น. ก็ได้ ประสิทธิภาพไม่แตกต่างกัน คือจะยังช่วยป้องกันการตั้งครรภ์ได้ประมาณ 85% ค่ะ